### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 24. juni 2020 har vedtaget Magistratens indstilling i overensstemmelse med erklæring fra Teknisk Udvalg af 22. juni 2020.

Dansk Folkepartis byrådsgruppe kunne ikke tiltræde indstillingen.

Magistratsafdelingen for Teknik og Miljø udarbejder notat.

Endelig vedtagelse af Udviklingsplan for Indre Aarhus Ø med tilhørende miljørapport samt anlægsbevilling til en pulje til aktiviteter – herunder en midlertidig bypark.

### Resumé

Udviklingsplan for Indre Aarhus Ø (bilag 1) med tilhørende miljørapport (bilag 2) har været fremlagt i offentlig høring i perioden 14. november 2018 til 23. januar 2019.

Der er modtaget i alt 41 høringssvar. Inden høringsperioden har forvaltningen desuden modtaget henvendelse fra ejeren af Havnens Perle (bilag 4) samt 278 støtteerklæringer.

Blandt disse høringssvar har høringssvaret fra Fællesrådet for [adresse] givet anledning til en fortløbende dialog med fællesrådet i løbet af 2019. Fremlæggelse af nærværende indstilling har afventet denne dialog.

På baggrund af dialogen har Fællesrådet for [adresse] fremsendt supplerende høringssvar. Høringssvarene er vedlagt samlet som bilag 3.

Teknik og Miljøs forslag til besvarelse af de indkomne bemærkninger er vedlagt i sin fulde længde som bilag 5. Derudover er som bilag 6 vedlagt et opsummerende overblik samt resume af forvaltningens bemærkninger.

Teknik og Miljø anbefaler, at der på baggrund af høringen indarbejdes en ændring i miljørapporten.

Teknik og Miljø anbefaler desuden under henvisning til de mange høringssvar - herunder fra Fællesrådet - at der i udviklingsplanen for [adresse] Ø foretages en ændring af udviklingsplanens afsnit vedr. udbud (se nedenfor).

Endvidere anbefales det, at parkeringsafsnittet side 14 tilrettes i henhold til den gældende parkeringsnorm (se ligeledes nedenfor).

Af udviklingsplanen fremgår det desuden, at der etableres letbanelinjeføring ud på [adresse] Det anbefales i denne forbindelse, at det af udviklingsplanen skal fremgå, at dette afhænger af de pågående undersøgelser af højklasset kollektiv trafik, etape 2 (se nedenfor).

En del af bemærkningerne vil desuden indgå i det efterfølgende arbejde med realisering af udviklingsplanen.

### Indstilling

Det indstilles:

At 1) Udviklingsplanen for [adresse] med tilhørende forslag til sammenfattende redegørelse om miljøvurdering godkendes endeligt med de anbefalinger og ændringer, der fremgår af indstillingen samt vedlagte bilag.

At 2) Bemærkningerne indkommet under den offentlige høring af forslaget besvares som angivet i vedlagte bilag 5.

At 3) Teknik og Miljø bemyndiges til at gennemføre udbud af byggefelter inden for området.

At 4) Der gives anlægsbevilling på 2 mio. kr. med tilhørende rådighedsbeløb til Teknik og Miljø i 2020 til en pulje til aktiviteter i forbindelse med udviklingsplanen – herunder den midlertidige bypark på [adresse]

### Sagens forløb

27-05-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 08-06-2020 Magistraten

Fremsendes til [adresse] med bemærkning, at Magistraten i mødet den 8. juni 2020 anbefaler, at byrådet tiltræder Magistratsafdelingen for Teknik og Miljøs indstilling af 14. maj 2020.

Formulering om almene boliger præciseres.

Rådmand Michala Simonsen og Lena Søndergaard tog forbehold.

 10-06-2020 [adresse]
Fremsendes til Teknisk Udvalg til behandling i henhold til beslutning i byrådets møde den 10. juni 2020.
 22-06-2020 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling.

 24-06-2020 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 24. juni 2020 har vedtaget Magistratens indstilling i overensstemmelse med erklæring fra Teknisk Udvalg af 22. juni 2020.

Dansk Folkepartis byrådsgruppe kunne ikke tiltræde indstillingen.

Magistratsafdelingen for Teknik og Miljø udarbejder notat.